Diari Oficial de la Generalitat Valenciana


Sumari del DOGV 3248, del 22-05-1998 (1998/3350)

RESOLUCIÓ de 4 de febrer de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Florida.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3350


Data del document
:   04-02-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 4 de febrer de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Florida. [1998/A3350]
  
Vista la sol·licitud que va entrar en el registre en data 15 de gener de 1998, i amb el número 1.789, efectuada per la senyora María-Isabel Gil Soler, com a presidenta de la Fundació Florida, en què se sol·licitava la inscripció de la dita entitat en el Registre de Fundacions de la Comunitat Valenciana, d'acord amb els següents
  
Antecedents de fet
  
Primer
  
Que per l'escriptura de data 12 de gener de 1998, i amb número de protocol 105, atorgada davant del notari de l'il·lustre Col·legi de València, Rafael Gómez-Ferrer Sapiña, compareixen el senyor Emilio Villaescusa Blanca, en representació de l'entitat Florida, Centre de Formació, Cooperativa Valenciana, i el senyor Josep-Maria Soriano Besó, en representació de la societat cooperativa Grup Empresarial Cooperatiu Valencià, S. Coop. V., amb la voluntat de constituir en aquest acte la fundació denominada Fundació Florida.
  
Segon
  
Segons l'article 6 dels seus estatuts, la fundació té per objecte el foment de l'acostament del món empresarial i l'educatiu, la promoció de la investigació i el desenrotllament tecnològic, la formació professional no reglada de treballadors en actiu i desocupats, les permanències en pràctiques dels alumnes de Florida, centre de formació, en empreses i administracions públiques, l'orientació i inserció professional dels alumnes i antics alumnes de Florida, centre de formació, la participació en projectes europeus en l'àmbit de la formació i l'intercanvi d'alumnes, així com l'organització i gestió de tot tipus de manifestacions culturals i esportives orientades als beneficiaris de la fundació i la gestió econòmica i administrativa de convenis i contractes.
  
De conformitat amb l'article 7 estatutari, seran potencials beneficiaris de la fundació els alumnes i antics alumnes de Florida centre de formació, així com els treballadors en actiu o desocupats i empresaris de l'àmbit territorial on desenrotllarà les seues activitats que, segons l'article 5, correspon de manera preferent a la Comunitat Valenciana.
  
Tercer
  
La dotació de la fundació, segons consta en l'escriptura de constitució de data 12 de gener de 1998, és de cinc milions de pessetes (5.000.000 PTA), aportada pels fundadors de la següent forma: Florida, Centre de Formació, Cooperativa Valenciana, aporta quatre milions de pessetes (4.000.000 PTA); i Grup Empresarial Cooperatiu Valencià S. Coop. V., aporta un milió de pessetes (1.000.000 PTA).
  
La realitat d'aquesta aportació dinerària s'acredita mitjançant un certificat de l'entitat bancària Caixa Popular, Cooperativa de Crèdit, que s'incorpora a l'escriptura de constitució.
  
Quart
  
D'acord amb allò que s'ha establit en la disposició quarta de l'acta fundacional i la secció I del títol tercer dels estatuts, el Patronat és l'òrgan de govern, representació i administració de la Fundació. El Patronat estarà compost per un mínim de 6 i un màxim de 15 membres, que en tot cas seran els que tenen els càrrecs següents:
  
1. President de Florida, Centre de Formació, Cooperativa Valenciana;
  
2. Director general de Florida, Centre de Formació, Cooperativa Valenciana;
  
3. President de l'Associació de Pares d'Alumnes de Florida, Centre de Formació;
  
4. Alcalde de Catarroja;
  
5. President de l'Associació de Comerciants i Petits Empresaris de Catarroja;
  
6. President del Grup Empresarial Cooperatiu Valencià, Cooperativa Valenciana.
  
El Patronat inicial queda compost per les següents persones:
  
Presidenta: María-Isabel Gil Soler, presidenta de Florida, Centre de Formació, Coop. V.
  
Vicepresident: Josep-Maria Soriano Besó, president del Grup Empresarial Cooperatiu Valencià, S. Coop. V.
  
Secretari: Emilio Villaescusa Blanca, director general de Florida, Centre de Formació, Coop. V.
  
Vocals:
  
- Francisco Chirivella Peris, alcalde de l'Ajuntament de Catarroja;
  
- Manuel Pelejero Domingo, president de l'Associació de Pares i Mares d'Alumnes de Florida, Centre d'Ensenyament Secundari i Tècnic Professional, i
  
Martín Veces Monzó, president de l'Associació de Comerciants i Petits Empresaris de Catarroja (ACIPE).
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
De conformitat amb l'article 15 estatutari, es deleguen en el vicepresident, Josep-Maria Soriano Besó, les facultats pròpies del Patronat, a excepció d'aquelles que siguen indelegables segons l'article 14.1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en aquest cas.
  
Tercer
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 12 de gener de 1998, compleixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda, tenint en compte el fi que persegueix segons l'article 6 dels seus Estatuts.
  
Cinqué
  
Respecte a la delegació de facultats, s'ha complit allò que s'ha exposat en l'article 14.1 de la Llei de Fundacions i d'Incentius Fiscals a la Participació Privada en Activitats d'Interés General, que textualment exposa: "Si els estatuts no ho prohibeixen, el Patronat podrà delegar les seues facultats en un o més dels seus membres. No són delegables l'aprovació dels comptes i del pressupost ni aquells actes que requerisquen l'autorització del Protectorat."
  
Sisé
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre l'assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a fundació la denominada Fundació Florida en el Registre de Fundacions de la Comunitat Valenciana amb el número 290 (V) i classificar-la de caràcter sociocultural i docent. El seu domicili radicarà a Catarroja (València), carrer Rei En Jaume I, número 2.
  
Segon
  
Inscriure en el Registre de Fundacions els estatuts per què ha de regir-se la fundació, elevats a escriptura pública davant del notari del Col·legi de València, Rafael Gómez-Ferrer Sapiña, en data 12 de gener de 1998, amb el número 105 del seu protocol.
  
Tercer
  
Inscriure en l'esmentat Registre el nomenament del primer Patronat segons figura en l'antecedent de fet quart d'aquesta resolució.
  
Quart
  
Inscriure en el Registre de Fundacions de la Comunitat Valenciana la delegació de facultats a favor del senyor Josep-Maria Soriano Besó, com a vicepresident de la fundació, assenyalades en l'antecedent de fet cinqué d'aquesta resolució.
  
Notifiqueu l'actual resolució, amb l'advertiment que contra aquesta, que no esgota la via administrativa, s'hi podrà presentar un recurs ordinari davant d'aquest òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de febrer de 1998.- El director general d'Interior: José López Garrido.